Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israelin ilmavoimat iski yöllä Syyrian armeijakohteisiin -
vastauksena ainakin kahteen Syyrian puolelta ammuttuun rakettiin.
Pääministeri Netanjahu painotti, että hän aikoo seistä lujana -
kansainvälisellä areenalla ja turvata Israelille elintärkeitä intressejä.
Antisemitismin kiihtyessä Euroopassa ja Ranskassa -
yhä useammat juutalaiset ovat päättäneet muuttaa Israeliin.
Ainakin kaksi rakettia ammuttiin eilen Syyriasta Israeliin -
9 päivää sen jälkeen, kun Israelin väitettiin tehneen Syyriaan ilmaiskun, -
jossa kuoli iranilaiskenraali ja useita Hizbollahin taistelijoita.
Israelin armeija sanoi ampuneensa 20 tykistökranaattia Syyrian asemiin, -
joista raketit olivat lähtöisin. Raketit osuivat avomaalle.
Loukkaantumisista tai tuhoista ei ole kerrottu.
Israelin armeija määräsi evakuoitavaksi -
tuhannen vierailijaa Hermonin hiihtokeskuksesta -
Pohjois-Israelissa. Keskus pysyy toistaiseksi suljettuna.
Pääministeri Netanjahu sanoi raketti-iskuista, -
että kaikki, jotka yrittävät uhmata Israelia sen rajoilla, huomaavat, -
että Israel on valmis vastaamaan voimalla.
Netanjahu lisäsi, että Israel suhtautuu vakavasti iskuihin Syyrian alueelta -
ja varoitti, että ne, jotka leikkivät tulella, polttavat itsensä.
Vanhempi Israelin turvallisuusvirkamies syytti -
islamistista Hizbollahia vastuusta rakettihyökkäykseen.
Hän lisäsi, että Israelin armeija pysyy korkeassa valmiudessa -
mahdollisten uusien iskujen varalta.
Virkamies huomautti, että Israel pitää -
Syyrian hallitusta päävastuullisena sen alueelta ammuttuun rakettituleen.
Lisää Pohjois-Israelin kiristyneestä tilanteesta:
Israelin ilmavoimat iski yöllä Syyrian armeijakohteisiin -
vastauksena Syyrian puolelta ammuttuun rakettituleen.
Israelin puolustusministeri Ja'alon sanoi Israelin pitävän -
Syyrian hallitusta vastuullisena sen alueelta tehtyihin iskuihin.
Ja'alon varoitti, että Israel tietää, miten vastata raskaasti -
mille tahansa hallinnolle tai järjestölle, -
joka loukkaa Israelin suvereniteettia tai tulittaa sen alueelle.
USA ilmaisi huolensa kiristyneestä tilanteesta Golanilla -
ja pyysi osapuolia pidättymään toimilta, -
jotka vaarantaisivat Israelin ja Syyrian välisen aselevon.
USA:n ulkoministeriö korosti Israelin oikeutta itsepuolustukseen.
Se myös tuomitsi Iranin uhkaukset iskeä Israeliin kostona -
Syyriaan viime viikolla tehdystä iskusta, jossa kuoli iranilaiskenraali.
Olemme nähneet raportit Golanin välikohtauksesta, -
emmekä toivo tilanteen eskaloituvan.
Tuemme Israelin oikeutta itse- puolustukseen, ja olemme ilmaisseet -
huolemme Syyrian kriisistä johtuvasta alueellisesta epävakaudesta.
Pyydämme osapuolia välttämään toimia, jotka vaarantavat -
pitkään kestäneen tulitauon Israelin ja Syyrian välillä -
ja noudattamaan vuoden 1974 vetäytymissopimusta.
Pääministeri Netanjahu toisti jälleen Israelin kannan -
neuvotteluihin, joita Iran ja P5+1-maat -
(USA, Venäjä, Kiina, Ranska, Britannia ja Saksa) käyvät.
Netanjahu painotti, että Israelin pääministerinä -
hän ei voi katsella sivusta, kun Iranin islamilainen tasavalta, -
Lähi-idän epävakauden ja terrorin lähde, -
pääsee sopimukseen, jossa sen sallitaan saavuttaa ydinase.
Iran puskee eteenpäin ja on vallannut Lähi-idässä -
jo neljä arabipääkaupunkia, Bagdadin, Damaskoksen, Beirutin, -
nyt Sennan, avaten uuden rintaman meitä vastaan -
Golanilta ja Libanonista. Samainen Iran kiirehtii kohti ydinsopimusta, -
ja jonkun on noustava ja sanottava: ”vain tähän asti.”
Ydinsopimusta ei synny.
Sellaista sopimusta ei tule, joka sallisi Iranille ydinaseen.
Se on Israelin pääministerin rooli ja tehtävä.
Kansamme nykytilanne eroaa -
Israelin valtion syntyä edeltävästä ajasta siinä, -
että nyt meillä on ääni maailmassa.
Meillä on kyky puolustaa itseämme uhkia vastaan.
Meillä on oikeus ja velvollisuus varoittaa -
kansaamme, valtiotamme ja koko maailmaa uhkaavista vaaroista.
Netanjahu painotti, että hän aikoo seistä lujana -
kansainvälisellä areenalla ja turvata Israelille elintärkeitä intressejä.
Israelin pääministerin velvollisuus on seistä lujana -
Israelin olemassaololle elintärkeiden intressien hyväksi Iranin uhan edessä.
Pariisilaisesta kosher-ruokakaupasta, jossa kuoli neljä juutalaista -
islamistiterrori-iskussa aiemmin tässä kuussa, on tullut kohde, -
jonne järkyttyneet juutalaiset saapuvat rukoilemaan -
ja tuomaan kukkia uhrien muistoksi.
Antisemitismiä Ranskassa monitoroivan, -
juutalaisyhteisöjen turvallisuuspalvelu SPCJ:n tilastojen mukaan -
juutalaisvastaiset teot Ranskassa kaksinkertaistuivat vuodessa.
Vuonna 2014 tapauksia oli 851, ja vuonna 2013 niitä oli 423.
SPCJ:n raportti perustuu poliisin virallisiin tilastoihin.
Sen mukaan puolet kaikista rasistisista teoista Ranskassa -
kohdistuivat juutalaisiin, jotka muo- dostavat alle 1 % Ranskan väestöstä.
Raportti julkaistiin eilen, kun Ranskassa muistettiin holokaustia -
ja Auschwitzin keskitysleirin vapautumisen 70-vuotispäivää.
Leirillä sai surmansa 1,5 miljoonaa ihmistä 2. maailmansodan aikana.
Ranskan juutalaiset kokevat olevansa iskujen kohteena uskontonsa vuoksi.
Monet harkitsevat muuttoa Israeliin paetakseen yltyvää juutalaisvihaa.
Minulle on saavutus tehdä alija -
ja muuttaa Israeliin parhaaseen mahdolliseen aikaan.
Lähden Ranskasta sekavien aikojen vallitessa.
Tuntuu haikealta jättää suuri osa Ranskan juutalaisyhteisöä taakseen.
Toivon muidenkin muuttavan Israeliin, vaikka sielläkin on edessä vaikeuksia.
Mutta täällä ei voi rauhassa mennä edes kauppaan, -
koska ammutuksi voi joutua missä vain.
Ranskan 550 000 hengen juutalaisyhteisö on Euroopan suurin, -
ja viime vuonna Ranska nousi kärkeen maana, -
josta muutti eniten juutalaisia Israeliin (7 000 muuttajaa).
Paluumuuttoa edistävä Jewish Agency -järjestö -
arvioi alun perin, että vuonna 2015 muuttomäärä olisi 10 000.
Viranomaisten mukaan luku saattaa nousta 15 000:een hyökkäysten takia.
Ihmisiä on tapettu Ranskassa vain siksi, että he ovat juutalaisia.
Ilan Halimi murhattiin, lapsia ammuttiin koulussa, -
ihmisiä murhattiin kun he olivat tekemässä sapattiostoksia.
Nämä rikokset kertovat, että kysymys ei ole enää vain tunteista.
Tosiasia on, että ihmisiä kuolee Ranskassa sen tähden, -
että he ovat juutalaisia. Tämä saa monet ymmälleen.
Pariisin juutalaisalueella häilyy epävarmuuden tuntu.
Ihmiset sanovat, että ilmapiiri on hyvin erilainen iskujen jälkeen.
Useimmat Ranskan juutalaiset eivät silti harkitse muuttoa Israeliin.
Olemme syntyneet Ranskassa, -
olemme juutalaisia, olemme ranskalaisia.
Mutta emme ole vapaita, sillä tarvitsemme armeijaa ja poliisia -
suojelemaan juutalaisia kohteita. Emme voi hengittää vapaasti.
Israel ei ole helppo yhteiskunta elää.
Loppukädessä muuttoratkaisun pitäisi olla hengellinen ja uskonnollinen.
Mutta nyt monet juutalaiset, jotka lähtevät Ranskasta Israeliin, -
muuttavat siksi että he ovat peloissaan.
Ja ironista kyllä, kun sitten lopulta laskeutuu Israeliin, -
onkin kohdattava terrori-iskuja harva se päivä.
Kiitos seurasta!
Olen Jair Pinto. Hyvää illan jatkoa, nähdään huomenna!
Suomennos: Sirpa Bågman